Octombrie 2022

**Comunicat de presă**

Potrivit Legii 273/2022, publicată în Monitorul Oficial, **cuantumul indemnizației de șomaj se va majora și va ajunge la valoarea indicatorului social de referință** (ISR) în vigoare la data stabilirii acestuia, pentru cei care au efectuat un stagiu de cotizare de cel puțin un an. În prezent, valoarea ISR este de **525,5 lei.**

În funcţie de stagiul de cotizare , la calculul indemnizaţiei se adauga o sumă calculata prin aplicarea asupra mediei salariului de baza lunar brut pe ultimele 12 luni de stagiu de cotizare, a unei cote procentuale diferentiate in functie de stagiul de cotizare.

Cotele procentuale diferentiate in functie de stagiul de cotizare, sunt:

a) 3% pentru persoanele cu un stagiu de cotizare de cel putin 3 ani;

b) 5% pentru persoanele cu un stagiu de cotizare de cel putin 5 ani;

c) 7% pentru persoanele cu un stagiu de cotizare de cel putin 10 ani;

d) 10% pentru persoanele cu un stagiu de cotizare de cel putin 20 de ani.

Reamintim că, pentru a beneficia de șomaj, solicitantul trebuie să se înregistreze la agențiile pentru ocuparea forței de muncă în a căror rază teritorială își are domiciliul sau reședința şi trebuie îndeplinite cumulativ următoarele condiţii:

* domiciliul (sau reședința legală) în România;
* vărsta de minim 16 ani şi până la îndeplinirea condiţiilor de pensionare;
* starea de sănătate şi capacităţile fizice şi psihice o fac aptă pentru prestarea unei munci;
* pierderea locului de muncă să nu fie rezultatul unei situații care să poată fi imputată solicitantului de indemnizație de șomaj, indiferent că este vorba despre un angajat cu un contract individual de muncă pe durată determinată, nedeterminată sau sezonieră;
* să existe o asigurare pentru șomaj sau să fi contribuit la sistemul de asigurări de șomaj timp de cel puțin 12 luni din cele 24 care preced momentul solicitării acestei indemnizații (condiția nu se aplică absolvenților instituțiilor de învățământ care au cel puțin 16 ani și care nu au reușit să se angajeze în 60 de zile de la data absolvirii cursurilor instituției de învățământ respective sau și-au pierdut locul de muncă în primul an de activitate);
* solicitantul indemnizației de șomaj nu trebuie să realizeze venituri;
* dacă solicitantul indemnizației de șomaj realizează venituri, acestea nu trebuie să fie mai mari decât valoarea indicatorului social de referință (ISR).

Relaţii suplimentare legate de condiţiile de acordare,documentele necesare pentru stabilirea dreptului la indemnizaţie, drepturile şi obligaţiile şomerilor indemnizaţi, data acordării dreptului, perioada de timp în care se poate solicita indemnizaţia, se pot obtine la sediul agenţiilor/punctelor de lucru sau consultăand site-ul instituţiei : <https://www.anofm.ro/index.html?agentie=Teleorman>, sectiunea Persoane fizice.

DIRECTOR EXECUTIV

OPREA NELU IONEL Intocmit:Cirjan-Marinescu Mihaela